การกีฬาแห่งประเทศไทย

การกีฬาแห่งประเทศไทย (ชื่อย่อ: กกท.; Sports Authority of Thailand; SAT) เป็นหน่วยงานรัฐวิสาหกิจ สังกัดกระทรวงการท่องเที่ยวและกีฬา มีสำนักงานใหญ่ตั้งที่ถนนรามคำแหง แขวงหัวหมาก เขตบางกะปิ กรุงเทพมหานคร
== ประวัติ ==
การกีฬาแห่งประเทศไทย จัดตั้งขึ้นโดยพระราชบัญญัติการกีฬาแห่งประเทศไทย พ.ศ. 2528 ซึ่งประกาศเมื่อวันที่ 4 ตุลาคม ปีเดียวกัน โดยเหตุผลในการประกาศใช้คือ เพื่อจัดตั้งองค์กรรัฐวิสาหกิจขึ้นแทน องค์การส่งเสริมกีฬาแห่งประเทศไทย ซึ่งตั้งขึ้นตาม พระราชกฤษฎีกาจัดตั้งองค์การส่งเสริมการกีฬาแห่งประเทศไทย พ.ศ. 2507 ที่ประกาศเมื่อ 12 กันยายน ปีดังกล่าว และให้มีอำนาจหน้าที่ในการส่งเสริมการกีฬา และควบคุมการดำเนินกิจการกีฬาได้กว้างขวาง และมีประสิทธิภาพยิ่งขึ้น ตามนัยแห่งพระราชบัญญัติฯ ฉบับปี พ.ศ. 2528 ต่อมา พระราชบัญญัติการกีฬาแห่งประเทศไทย พ.ศ. 2558 ประกาศใช้แทนพระราชบัญญัติฯ ฉบับปี พ.ศ. 2528 โดยให้มีผลบังคับ ตั้งแต่วันที่ 27 มีนาคม พ.ศ. 2558 เป็นต้นไป
== การบริหารงาน ==
อาศัยอำนาจ ตามพระราชบัญญัติการกีฬาแห่งประเทศไทย (ฉบับที่ 2) พ.ศ. 2560 ซึ่งมีผลในวันที่ 11 ตุลาคม พ.ศ. 2560
การกีฬาแห่งประเทศไทย มีโครงสร้างการบริหารคือ คณะกรรมการการกีฬาแห่งประเทศไทย ทั้งหมด 15 คน ประกอบด้วยนายกรัฐมนตรี หรือรองนายกรัฐมนตรีที่นายกรัฐมนตรีมอบหมาย เป็นประธาน รัฐมนตรีว่าการกระทรวงการท่องเที่ยวและกีฬา เป็นรองประธานกรรมการ ปลัดกระทรวงกลาโหม ปลัดกระทรวงการคลัง ปลัดกระทรวงการท่องเที่ยวและกีฬา ปลัดกระทรวงมหาดไทย และปลัดกระทรวงศึกษาธิการ เป็นกรรมการ ประธานคณะกรรมการโอลิมปิกแห่งประเทศไทย ในพระบรมราชูปถัมภ์ และประธานคณะกรรมการพาราลิมปิกแห่งประเทศไทย เป็นกรรมการ ผู้แทนสมาคมกีฬาที่ใช้คำว่า “แห่งประเทศไทย” ซึ่งมาจากการเลือกกันเองของ
นายกสมาคมกีฬาที่ใช้คำว่า “แห่งประเทศไทย” จำนวนหนึ่งคน เป็นกรรมการ ผู้แทนสมาคมกีฬาแห่งจังหวัดซึ่งมาจากการเลือกกันเองของนายกสมาคมกีฬาแห่งจังหวัด
จำนวนหนึ่งคน เป็นกรรมการ ผู้ทรงคุณวุฒิซึ่งคณะรัฐมนตรีแต่งตั้งจำนวนไม่เกินสามคน โดยให้แต่งตั้งจากผู้ทรงคุณวุฒิ ที่มีความรู้ ความเชี่ยวชาญ หรือประสบการณ์ด้านกฎหมาย การแพทย์ การบริหารการกีฬา หรือวิทยาศาสตร์การกีฬา เป็นกรรมการ ให้ผู้ว่าการกีฬาแห่งประเทศไทยเป็นกรรมการและเลขานุการ
และกรรมการโดยตำแหน่ง กับกรรมการซึ่งแต่งตั้ง ตามมติคณะรัฐมนตรี และมีผู้ว่าการการกีฬาแห่งประเทศไทย เป็นผู้มีตำแหน่งรับผิดชอบในคณะกรรมการการกีฬาแห่งประเทศไทย โดยได้รับงบประมาณจากรัฐบาลเป็นรายปี
== คณะกรรมการในปัจจุบัน ==
คณะกรรมการการกีฬาแห่งประเทศไทย ตาม พ.ร.บ.การกีฬาแห่งประเทศไทย (ฉบับที่ 1) พ.ศ. 2558 มีผล 27 มีนาคม พ.ศ. 2558 และ พ.ร.บ.การกีฬาแห่งประเทศไทย (ฉบับที่ 2) พ.ศ. 2560 มีผลตั้งแต่วันที่ 11 ตุลาคม พ.ศ. 2560 ปัจจุบันมีรายชื่อคณะกรรมการดังนี้
ปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานกรรมการ
สุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา เป็นรองประธานกรรมการ
อารัญ บุญชัย ปลัดกระทรวงการท่องเที่ยวและกีฬา เป็นกรรมการ
อัครุตม์ สนธยานนท์ ผู้แทนปลัดกระทรวงการคลัง เป็นกรรมการ
สนิธชนก สังขจันทร์ ปลัดกระทรวงกลาโหม เป็นกรรมการ
พรพจน์ เพ็ญพาส ผู้แทนปลัดกระทรวงมหาดไทย เป็นกรรมการ
อรรถพล สังขวาสี ปลัดกระทรวงศึกษาธิการ เป็นกรรมการ
เพิ่มสุข สัจจาภิวัฒน์ ปลัดกระทรวงการอุดมศึกษา วิทยาศาสตร์ วิจัย และนวัตกรรม เป็นกรรมการ
วิชญ์ เทพหัสดิน ณ อยุธยา ผู้แทนประธานคณะกรรมการโอลิมปิกแห่งประเทศไทย เป็นกรรมการ
ณัยณพ ภิรมย์ภักดี ประธานคณะกรรมการพาราลิมปิกแห่งประเทศไทย เป็นกรรมการ
ชาญชัย สุขสุวรรณ์ ผู้แทนสมาคมกีฬาที่ใช้คำว่า "แห่งประเทศไทย" เป็นกรรมการ
สาธิต บุญทอง ผู้แทนสมาคมกีฬาแห่งจังหวัด เป็นกรรมการ
อรรถฤทธิ์ ศฤงคไพบูลย์ ผู้ทรงคุณวุฒิ เป็นกรรมการ
(ว่าง) ผู้ทรงคุณวุฒิ เป็นกรรมการ
ก้องศักด ยอดมณี ผู้ว่าการการกีฬาแห่งประเทศไทย เป็นกรรมการและเลขานุการ
== สมาคมกีฬาแห่งประเทศไทย ==
สมาคมกีฬาในประเทศไทยที่อยู่ในความดูแลของการกีฬาแห่งประเทศไทย มีรายชื่อดังต่อไปนี้
สมาคมกีฬากระดานโต้คลื่นแห่งประเทศไทย
สมาคมกีฬากรีฑาแห่งประเทศไทยในพระบรมราชูปถัมภ์
สมาคมกีฬากอล์ฟแห่งประเทศไทยในพระบรมราชูปถัมภ์
สมาคมกีฬากอล์ฟอาชีพแห่งประเทศไทย
สมาคมกีฬากาบัดดี้แห่งประเทศไทย
สมาคมกีฬาไทยแห่งประเทศไทยในพระบรมราชูปถัมภ์
สมาคมกีฬาขี่ม้าโปโลแห่งประเทศไทย
สมาคมกีฬาขี่ม้าแห่งประเทศไทย
สมาคมกีฬาแข่งรถจักรยานยนต์แห่งประเทศไทย
สมาคมกีฬาแข่งเรือใบแห่งประเทศไทยในพระบรมราชูปถัมภ์
สมาคมกีฬาคนตาบอดแห่งประเทศไทย
สมาคมกีฬาคนพิการทางสติปัญญาแห่งประเทศไทย
สมาคมกีฬาคนพิการทางสมองแห่งประเทศไทย
สมาคมกีฬาคนพิการแห่งประเทศไทยในพระบรมราชูปถัมภ์
สมาคมกีฬาคนหูหนวกแห่งประเทศไทย
สมาคมกีฬาคริกเก็ตแห่งประเทศไทย
สมาคมกีฬาคอร์ฟบอลแห่งประเทศไทย
สมาคมกีฬาคาราเต้แห่งประเทศไทย
สมาคมกีฬาคูราชแห่งประเทศไทย
สมาคมกีฬาจักรยานแห่งประเทศไทยในพระบรมราชูปถัมภ์
สมาคมกีฬาจานร่อนแห่งประเทศไทย
สมาคมกีฬาเจ็ตสกีแห่งประเทศไทยในพระอุปถัมภ์ของทูลกระหม่อมหญิงอุบลรัตนราชกัญญาสิริวัฒนาพรรณวดี
สมาคมกีฬาชักกะเย่อแห่งประเทศไทย
สมาคมกีฬาเชียร์แห่งประเทศไทย
สมาคมกีฬาซอฟต์เทนนิสแห่งประเทศไทย
สมาคมกีฬาซอฟต์บอลแห่งประเทศไทย
สมาคมกีฬาซูโม่แห่งประเทศไทย
สมาคมกีฬาดาร์ทแห่งประเทศไทย
สมาคมกีฬาดำน้ำแห่งประเทศไทย
สมาคมกีฬาตะกร้อแห่งประเทศไทย
สมาคมกีฬาไตรกีฬาแห่งประเทศไทย
สมาคมกีฬาทางอากาศและการบินแห่งประเทศไทยในพระบรมราชูปถัมภ์
สมาคมกีฬาเทควันโดแห่งประเทศไทย
สมาคมกีฬาลอนเทนนิสแห่งประเทศไทยในพระบรมราชูปถัมภ์
สมาคมกีฬาเทเบิลเทนนิสแห่งประเทศไทย
สมาคมกีฬาเนตบอลแห่งประเทศไทย
สมาคมกีฬาบริจด์แห่งประเทศไทย
สมาคมกีฬาบาสเกตบอลแห่งประเทศไทย
สมาคมกีฬาบิลเลียดแห่งประเทศไทย
สมาคมกีฬาเบสบอลแห่งประเทศไทย
สมาคมกีฬาแบดมินตันแห่งประเทศไทยในพระบรมราชูปถัมภ์
สมาคมกีฬาโบว์ลิ่งแห่งประเทศไทย
สมาคมกีฬาปัญจกีฬาแห่งประเทศไทย
สมาคมกีฬาปันจักสีลัตแห่งประเทศไทย
สมาคมกีฬาปีนหน้าผากแห่งประเทศไทย
สมาคมกีฬาเปตองแห่งประเทศไทยในพระราชูปถัมภ์สมเด็จพระศรีนครินทราบรมราชชนนี
สมาคมกีฬาผู้เปลี่ยนอวัยวะแห่งประเทศไทย
สมาคมกีฬาเพาะกายและฟิตเนสแห่งประเทศไทย
สมาคมกีฬาฟันดาบแห่งประเทศไทยในพระราชูปถัมภ์ของสมเด็จพระบรมโอรสาธิราชฯสยามมงกุฏราชกุมาร
สมาคมกีฬาฟิกเกอร์และสปีดสเก็ตติ้งแห่งประเทศไทย
สมาคมกีฬาฟุตบอลแห่งประเทศไทยในพระบรมราชูปถัมภ์
สมาคมกีฬาฟุตวอลเลย์แห่งประเทศไทย
สมาคมกีฬามวยไทยสมัครเล่นแห่งประเทศไทยในพระราชูปถัมภ์ของสมเด็จพระบรมโอรสาธิราชฯสยามมงกุฎราชกุมาร
สมาคมกีฬามวยปล้ำแห่งประเทศไทย
สมาคมกีฬามวยสากลแห่งประเทศไทย
สมาคมกีฬามวยอาชีพแห่งประเทศไทย
สมาคมกีฬายกน้ำหนักสมัครเล่นแห่งประเทศไทย
สมาคมกีฬายิงธนูแห่งประเทศไทย
สมาคมกีฬายิงปืนแห่งประเทศไทยในพระบรมราชูปถัมภ์
สมาคมกีฬายิงปืนรณยุทธแห่งประเทศไทย
สมาคมกีฬายิงเป้าบินแห่งประเทศไทย
สมาคมกีฬายิมนาสติกแห่งประเทศไทย
สมาคมกีฬายูโดแห่งประเทศไทยในพระบรมราชูปถัมภ์
สมาคมกีฬายูยิตสูแห่งประเทศไทย
ราชยานยนต์สมาคมแห่งประเทศไทยในพระบรมราชูปถัมภ์
สมาคมกีฬารักบี้ฟุตบอลแห่งประเทศไทยในพระบรมราชูปถัมภ์
สมาคมกีฬาเรือพายแห่งประเทศไทย
สมาคมกีฬาเรือเร็วแห่งประเทศไทย
สมาคมกีฬาลอนโบวล์สแห่งประเทศไทย
สมาคมกีฬาลีลาศแห่งประเทศไทย
สมาคมกีฬาวอลเลย์บอลแห่งประเทศไทย
สมาคมกีฬาว่ายน้ำแห่งประเทศไทย
สมาคมกีฬาวินด์เซิร์ฟแห่งประเทศไทย
สมาคมกีฬาวูซูแห่งประเทศไทย
สมาคมกีฬาวู้ดบอลแห่งประเทศไทย
สมาคมกีฬาโววีนั่มแห่งประเทศไทย
สมาคมกีฬาสกีและสโนว์บอร์ดแห่งประเทศไทย
สมาคมกีฬาสควอชแห่งประเทศไทยในพระบรมราชูปถัมภ์
สมาคมกีฬาสเปเชียลโอลิมปิคแห่งประเทศไทย
สมาคมกีฬาหมากรุกเซี่ยงฉีแห่งประเทศไทย
สมาคมกีฬาหมากรุกสากลแห่งประเทศไทย
สมาคมกีฬาหมากล้อมแห่งประเทศไทย
สมาคมกีฬาอีสปอร์ตแห่งประเทศไทย
สมาคมกีฬาเอ็กซ์ตรีมแห่งประเทศไทย
สมาคมกีฬาโอเรียนเทียริ่งแห่งประเทศไทย
สมาคมกีฬาฮ็อกกี้น้ำแข็งแห่งประเทศไทย
สมาคมคิกบ็อกซิ่งแห่งประเทศไทย
== อาคารกีฬาที่สำคัญ ==
ศูนย์กีฬาหัวหมาก กรุงเทพมหานคร
* ราชมังคลากีฬาสถาน
* อินดอร์ สเตเดียม หัวหมาก
สนามกีฬาสมโภชเชียงใหม่ 700 ปี จังหวัดเชียงใหม่
สนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา
สนามกีฬาติณสูลานนท์ จังหวัดสงขลา
สนามกีฬาสุระกุล จังหวัดภูเก็ต
== อ้างอิง ==
== แหล่งข้อมูลอื่น ==
การกีฬาแห่งประเทศไทย
ประวัติการกีฬาแห่งประเทศไทย
รัฐวิสาหกิจไทย
กีฬาในประเทศไทย
กระทรวงการท่องเที่ยวและกีฬา
องค์การที่ก่อตั้งในปี พ.ศ. 2528
องค์กรฟุตบอลในประเทศไทย
หน่วยงานของรัฐบาลไทยในเขตบางกะปิ